Gethuk

Gethuk iku panganan utawa nyamikan (kudhapan) kang mligi digawé saka ketéla pohung (singkong). Gethuk iku panganan kang gampang ditemoni ing Jawa Tengah lan Jawa Wétan. Gethuk limrah dipunpanggihaken wonten bakul jajanan peken ing sonten utawi enjing dinten. 

Gethuk ana kang digawé saka téla. Rasané uga bisa warna-warna. Ana kang rasa kèju, coklat, vanila, stroberi. Sak liyané iki, ana uga gethuk lapis, tegesé gethuk kang rasané warna-warna lan didadèkaké siji. Umpamané gethuk lapis rasa coklat, vanila lan strobèri. Téla kang dipilih kuduné téla kang mempur lan ora njarot, ora ketuwan lan ora bongkrèken.http://www.getuksingkong.com (dipunundhuh tanggal 6 Mèi 2011)

Gethuk racaké disajèkaké kanggo cemilan karo ngombé tèh. Salah sijining variasi gethuk iku carané karo digorèng.
Uga ana kang luwih seneng mangan gethuk kang dienggo pacitan manawa lagi ana tamu. Mangan gethuk uga isa dicampur nganggo parutan kambil kang ditambahi uyah sethithik nambahi rasa legi gurih gethuk.

 Gethuk lan gemblong 
Bédané gemblong karo gethuk yaiku, gemblong iku panganan saka pohung, lan gethuk saka téla. nanging ana ing daerah Jepara gemblong iku panganan kang asalé saka ketan utawa diarani Jadah
Carané gawé iya améh padha, kang bedakake yaiku
 Gemblong dadak gawa gula jawa utawa gula pasir, jalaran pohung iku rasané durung legi. Nanging yèn ora diwènèhi gula iya wis énak rasané gurih malahan nanging kudu diakehi klapane.
 Gethuk ora usah ditambahi gula jalaran tela iku rasané wis legi, nanging tetep kudu didokoki krambil. Gethuk iki yèn wis dadi uga bisa digoréng lan diarani Kleyem.

 Uga delengen 
 Gethuk gorèng Sokaraja
 Sokaraja

 Cathetan suku 

Kategori:Pawon
Kategori:Olah-olahan Indonésia
Kategori:Jajan pasar